《秋夜叹》
元代·王逢

大星芒鬛张，小星光华开。
皇天示兵象，胜地今蒿莱。
河岳气不分，烛龙安在哉？参赞道岂谬，积阴故迟回。
疏风夜萧萧，野磷纷往来。
安知非游魂，相视白骨哀。
汩汩饮马窟，云冥望乡台。
于时负肝胆，慷慨思雄材。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。